COM7 แจ่ม! อวดกำไร Q2/60 โต 56.11% หลังรายได้ขาย-บริการพุ่งกระฉูด
COM7 แจ่ม! อวดกำไร Q2/60 โตกระฉูด 56.11% มาที่ 126.22 ล้านบาท จากปีก่อนมีกำไร 80.85 ล้านบาท หลังรายได้จากการขายและบริการเพิ่มขึ้น ด้าน 6 เดือนแรกมีกำไร 245.82 ล้านบาท เพิ่มขึ้น 44.99% จากปีก่อนมีกำไร 169.54 ล้านบาท
9 ส.ค. 2560

บริษัท คอมเซเว่น จำกัด (มหาชน) หรือ COM7 รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายและการให้บริการเพิ่มขึ้น หลังมีการขยายสาขาจากการซื้อทรัพย์สินของบริษัท บางกอก เทเลคอม 999 จำกัด (BKK) จำนวน 44 สาขา ในเดือนธ.ค.60
รวมทั้งการจัดตั้งบริษัท ดับเบิ้ล เซเว่น จำกัด ซึ่งร่วมเป็นพันธมตริกับบริษัท ทรู คอร์ปอเรชั่น จำกัด (มหาชน) หรือ TRUE และได้รับการสนับสนุนจาก Brand สินค้าต่างๆ มากขึ้น และการเพิ่มขึ้นของสินค้า Brand ใหม่ๆ